
Mario Grčević 


Petar Andrejevič Tolstoj 
i Hrvati od Pelješca do 
Perasta 


(Crtice o etnogenezi na jugu hrvatskoga kulturnog 
prostora) 


Rusu grofi diplomat Petar Andrejevič Tolstoj (1645. — 1729. (?)) putovao je 

1697. — 1699. godine Europom za potrcbe ruske diplomacije Petra Veliko- 
ga. Njegov dnevnik objavljen je prvi put kao cjelina 1888. godine, a najnovije 
kritičko izdanje izišlo je 1992. godine. Opširne izvadke iz Tolstojevih zapisa 
objavio je 1859. N. Popov. U hrvaiskoj starijoj povjesničarskoj literaturi više se 
autora osvrće na informacije koje u svojem putopisu Tolstoj donosi o Hrvati- 
ma, no njihovi navodi često su nepotpuni ili odveć interpretativni. 

Tolstoj spominje Hrvate prvi put kada nabraja pripadnike različitih na- 
roda koji žive u Veneciji. Oni su jedini Slaveni koje je ondje uočio, odnosno 
koje spominje (Tolstoj 1992: 54). Na putu brodom prema Malti, uzduž Ja- 
dranske obale, opisuje grad Korčulu (»Korsul«) kao posljednji u mletačkoj 
provinciji Dalmaciji prema dubrovačkoj kneževini (1992: 112-13). Nasuprot 
gradu Korčuli, koji je smješten na otoku, kaže da se na gori nalazi samostan 
i bogomolja rimske Crkve na ozemlju dubrovačke provincije. Riječ je o crkvi 
Gospe od Anđela s franjevačkim samostanom u Podgorju kod Orebića (usp. 
Kužić 2013: 140). Oko toga samostana od kojega se, prema Tolstoju, prostire 
vladavina dubrovačke kneževine, po gorju žive Dubrovčani (Raguzjane), koji 
su pomorski kapetani, astronomi i mornari. Svi govore slavenskim jezikom, 
svi znaju i ralijanski, a zovu se Hrvatima [Gervati] i drže se rimske vjere (1992: 
113). 

Tolstoj razlikuje državnu (Dubrovčanin) i etničku pripadnost (Hrvat) 
stanovništva Dubrovačke Republike, a dodatno ju opisuje podatkom da se 
dubrovački Hrvati drže rimske vjere. Jedan Pelješčanin koji na sličan način 
razlikuje kategorije državnosti i etničnosti bio je franjevac Bernardin Pavlović, 
rodom iz Stona (1685, — 1763., usp. HFB: 436-437). U knjizi Pripravljenje 
za dostojno reći Svetu misu... (1747.), koju je namijenio misnicima »naroda 
našega, koji se latinskim jezikom ne služe«, kaže da je on »iz Dubrovnika«, 
misleći time na Dubrovačku Republiku, a ne na sam Dubrovnik u kojem nije 
živio. U knjizi Pokripljenje umirući... (1747., 1797., 1800.) kaže točnije da 

je »iz dubrovačke države«, Potonju je knjigu priredio (citiram prema 3. izda- 
nju iz 1800.) »za korist naroda harvasckoga«, a prvu spomenutu u »korist nas 
misnika harvaske ruke, i svega naroda nascega«. U objema knjigama piše da 
ih je ispisao u »harvaski jezik«. Da za hrvarstvo Pelješčana nije bilo presudno 
biti karolikom, pokazuje primjer zapovjednika osmanske mornarice Pijale- 
paše (1515. - 1578.) koji je u historiografiji Osmanskoga Carstva zapamćen 
kao »Hrvat«, a što je u 19. stoljeću preneseno i u suvremene opise povijesti 
Osmanskoga Carstva nastale na Zapadu (usp. Hammer 1828: 182). Za Pijale- 
pašu smatra se da je rodom bio s Pelješca. 

Kad je P.A. Tolstoj doputovao u Dubrovnik, primio ga je knez Dubrovač- 
ke Republike i s njim razgovarao na slavenskom jeziku (Tolstoj 1992: 115). 
Tolstoja su u Dubrovniku kao ruskoga grofa i diplomata ugostili na najvišoj 
razini. Noćio je u palači u Gradu, vjerojatno kneževoj (1992: 115). To je bio 
izraz osobitoga poštovanja i dubrovačkoga gostoprimstva. Srpski arhimandrit 
Gerasim Zelić (1752. — 1828.) imao je o Dubrovniku i odnosu Dubrovčana 
prema pravoslavcima drukčije spoznaje, pa u dodatku svojega Žitija iz 1823. 
tvrđi da »Raguzani, sirječ Dubrovčani, dok su imali svoju republiku (...), ni- 
jesu mogli trpljeti hristijanina vostočne crkve niti jednu noć u gradu koji da 
prenoći.« (Zelić 1900: 166). Sukladno Zeliću, srpski političar i episkop Niko- 
dim Milaš (1845. — 1915.) iznosi u svojoj knjizi Pravoslavna Dalmacija glede 
Dubrovačke Republike da je »poznato, kakvom je strašnom mržnjom ona bila 
proniknuta naspram pravoslavne crkve.« (Milaš 1901: 213). Milaš smatra da 
su Dubrovčani drugim Dalmatincima služili kao uzor sa svojim proganjanjem 
i osudom pravoslavlja i pravoslavaca i da su Dubrovčani u takvim stvarima 
pomagali bosanskim franjevcima. Prepričava kako je zadarski arhibiskup Ka- 
raman 1750. godine istaknuo Dubrovačku Republiku kao uzoritu jer njezina 
»uzvišena i mudra vlada (...) nikad nije htjela dopustiti (...) u svojoj zemlji ni 
Živim Srbima crkve, ni mrtvima groba« (Milaš 1901: 210-212). 

Na području Dubrovačke Republike jedino su židovi osim katolika ima- 
li pravo ispovijedati svoju vjeru (Janeković R&mer 1993: 37). Srbi kao tzv. 
šizmatici mogli su u Dubrovniku boraviti sumo privremeno pa se stoga, bez 
posebnih dozvola, u Gradu nisu smjeli zadržavati noću. Kad bi se pravoslavci 
iz dubrovačkoga zaleđa angažirali »za poljogjelsku i domaću službu« kod du- 
brovačke vlastele, piše Kosto Vojnović, napuštali bi pravoslavlje i priklanjali se 
katoličanstvu. Nakon isteka perogodišnjega ili sedmogodišnjega ugovora oni 
bi se, napuštajući Dubrovačku Republiku, vraćali pravoslavlju (Vojnović 1895: 
22). Senat Dubrovačke Republike obnovio je stare zabrane i donio 1745. od- 
luku kojom se zabranjuje boravak pravoslavnih svećenika u Gradu dulje od 
osam dana (Sivrić 2003: 400-401, 405-410). Za vrijeme boravka u Gradu, pa 
čak i prilikom šetnje u predgrađu (Pile), pravoslavni svećenici i kaluđeri mo- 
rali su biti u pratnji stražara. Za njihovo čuvanje bili su zaduženi dubrovački 
oružnici, tzv. barabanti, koji su pored bombardijera (topnika) činili okosnicu 

dubrovačke plaćeničke vojske. Ta je vojska ustrojena poslije 1358., kada je 
Dubrovnik došao pod vrhovništvo hrvatsko-ugarskoga kralja, a postojala je i 
nakon 1458. kađa je Dubrovnik počeo plaćati danak Otomanskomu Carstvu, 
sve do pada Dubrovačke Republike početkom 19. stoljeća. Barabanti su mo- 
rali biti katolici, a u više dubrovačkih isprava ističe se da ih treba dovoditi iz 
Hrvatske, ne samo zbog iste vjere nego i zbog istoga jezika (Macan 1962: 304; 
Janeković R&mer 1993: 31). Dubrovačka Republika u 17. stoljeću baraban- 
te je »s osobitom upornošću« nastojala uzimati iz sjeverne Hrvatske (Košćak 
1954: 189). U prvoj polovici 17. stoljeća novačenje barabanata Dubrovačka 
Republika provodila je preko svojega povjerenika u Beču, kojemu 9, svibnja 
1618. godine javlja ovako: »Obavijesrite nas također, da li se mogu dobaviti 
barabanti i u kom broju, ali da budu Hrvati, našeg jezika i katolici [»Crouati 
de nostra lingua e cattolici«], kada se mogu imati, i uz koju plaću za stražu i 
ostale službe u gradu.« (Košćak 1954: 190, 215). Na temelju nadimaka baraba- 
nata T. Macan ustanovio je već za 16. stoljeće da su »golemom većinom« bili 
»Hrvati« (»'Cheruat, Choruatt i slični«), a pristizali su i iz Zagreba (Macan 1962: 
304, 316). Istraživanja T. Macana pokazuju da su se mnogi barabanti trajno 
naseljavali u Dubrovniku i ondje osnivali obitelji. Bili su zaduženi i za noćni 
nadzor šizmatika i heretika pa je jedan barabant 1503. godine otpušten jer je 
dopustio nekomu muslimanu prenoćiti kod njega (Macan 1962: 308, 313). 

lako su predstavnici Dubrovačke Republike pokazivali virtuozno diplo- 
matsko umijeće, pa su štiteći njezine interese i glede »grko-šizmatika« — kako 
su uglavnom nazivali Srbe u službenim spisima — znali kada treba napraviti 
koji ustupak, ipak su izazvali veliki diplomatski inciđent s Rusijom odbija 
molbu Petra Velikoga da se vlastelinu i ruskomu diplomatu Savi Vladislaviću 
dopusti izgraditi pravoslavna kapela u vrtu kuće koju je kupio u Dubrovni- 
ku (Vojnović 1895: 73). Toga se incidenta dotiče jedan anonimni dubrovački 
srbokatolik u 19. stoljeću tvrdeći da je ne samo dubrovački senat »mrzio« 
»Vlahe«, već i »dubrovački puk«, zbog čega »pravoslavni Srbi ne mogahu imati 
u gradu crkve, i da je ta nesretna politika mnogo doprinijela padu republike 
uvrijedivši često koncem prošloga vijeka rusku vladu« (Srpsko-hrvacko pitanje 
1888: 11). 

Ruski konzul u Dubrovniku u razdoblju 1857. — 1869. Konstantin Dmi- 
trjevič Petkovič (1827. — 1897.) objavio je u časopisu Russkaja beseda 1859. 
tekst o povijesti srpske pravoslavne zajednice u Đubrovniku.' Nikodim Milaš 
prenio je za svoju publiku jedan dio toga opisa, smatrajući da dobro prikazu- 
je dubrovačku identitetsku koncepciju i odnos Dubrovčana prema Srbima i 
pravoslavlju. Ovdje ga prenosimo prema Milašu i u latiničnoj transliteraciji: 


1 Heropuuecinii ouepk cepGekoji npasocnasnoji oGuuier B Paryse. Pycexag Geceza, 1859., 3: 15, 
str. 1-20. 

»Nadraženi od rimokatoličkog sveštenstva Dubrovčani su toliko zašli bili u 
svom fanatizmu protivu jednoplemenika svojih pravoslavne vjere, da su smatrali, 
da sami opstanak republike zavisi od te bratoubilačke isključivosti. Sačuvalo se 
kod njih predanje, da je 1220. god. bio u Dubrovniku sv. Francisk asiski, i na 
piranje Dubrovčana, koliko će postojati njihova republika, da je odgovorio, da će 
trajati ona dotle, dok vrata njena budu zarvorena za shizmarike. Isto rako da je sv. 
Jakov marlijski u jednoj propovjedi prorokovao, da će svršiti republika tada, kad 
se u gradu oziđa prva pravoslavna crkva. Pri takvom raspoloženju dubrovačkih sta- 
novnika, pojmljivo je da našim jednovjernicima nije moguće bilo živjeti na zemlja- 
ma republike, i morali su ili se latiniti, ili stojati tu bez crkve svoje i sveštenstva. 
Pravoslavni Srbi, većim dijelom iz Hercegovine, počeli su dolaziti u Dubrovnik u 
XV. vijeku, ali do kraja XIX. vijeka nije tu bilo ni spomena o pravoslavnoj crkvi. 
Pravoslavni su morali, da bi slušali Božju službu, odlaziti u Petrovo selo, daleko 
dva sata hoda, ili u man. Duži, daleko šest sati. Došao bi kadgod u Dubrovnik koji 
kaluđer iz toga manastira i čitao bi jutrenju ili večernju u kakvoj privatnoj kući, 
ali svagda krišom i pri velikom oprezu, da ne bi za to Dubrovčani doznali. Kad je 
trebalo pravoslavno dijete krstiti, moralo se slati u Duži ili u Trebinje za svešte- 
nika; a kad bi umro u Dubrovniku pravoslavni, tijelo su mu nosili radi opijela u 
Trebinje, ako je imala rodbina da za ro potroši, inače su ga sahranjivali bez svake 
molitve (Bože oprosti, kao psa) u nekom udaljenom od grada mjestu, koje je za to 
republika odredila bila. Na pravoslavne su kaluđere, koji bi dolazili iz Hercegovi- 
ne, dubrovački fanatici oštro pazili, gonili su ih i progonili, i radi roga su im pape 
slali svoje bule s blagoslovom i blagodarnošću, kao što je to učinia papa Venedikt 
XIV, kad je doznao da su Dubrovčani prognali jednog pravoslavnog kaluđera, koji 
se usudio bio svršiti sv. tajnu za pravoslavne«. (Milaš 1904: 212-213) 


Dubrovčani koji su u pjesničkim i inim djelima za svoju čitateljsku publi- 
ku, kojoj nisu pripadali susjedi pravoslavci ni muslimani, izricali panslaven- 
ske osjećaje pripadnosti sa svim Slavenima, sve do »mora ledena«, bili su dio 
cjeline koja je sudjelovala u osmišljanju, provođenju i podupiranju opisane 
politike Dubrovačke Republike prema svojim pravoslavnim susjedima. Taj 
se aspekt dubrovačke povijesti u literaturi koja se dotiče izgradnje etničkoga 
identiteta u Dubrovniku slabo uzima u obzir jer se nije uklapao ni u jednu od 
dominantnih kulturno-političkih ideologija u 19. i 20. stoljeću, a u najnovije 
vrijeme ne uklapa se ni u dekonstrukcijski pristup anacionalno orijentirane 
historiografije koja narodnosne encitete i njihove odnose smatra povijesno 
privremenima, »izmišljenima« ili »zamišljenima« konstruktima i iz svojega 
fokusa (neopravdano) isključuje istraživanje njihove geneze, osiromašujući 
time povjesničarske spoznaje o našoj prošlosti. 

Stigavši iz Dubrovnika u Perast, P. A. Tolstoj zapisao je da se to mjesto 
nalazi u mleračkoj državi i da u njemu žive »Hrvati«. Kaže da su oni pomor- 
ski kapetani, astronomi i mornari, čime uspostavlja poveznicu sa zapadnim 
dijelom Dubrovačke Republike o kojem je pisao dok je bio na Korčuli (1992: 
116). Tolstoj tvrđi da u Perastu ima i mnogo Srba grčke vjere, iako ondje 
nema grčke crkve. Smatra da su ti Srbi u mletačkoj državi nedavno izbjegli iz 

države turskoga sultana. Oni su vojnici, slični su u svemu donskim Kozacima i 
svi govore slavenskim jezikom. Spominjući Srbe u Perastu, Tolsroj ne kaže da 
se oni sami zovu Srbima, već kaže da nose hrvatske nošnje i da njihove žene 
i kćeri u svemu sliče hrvatskim ženama, kako u odjeći, tako i u ponašanju 
prema muškarcima (1992: 116). Iz Tolstojevih napomena o Hrvatima i Srbima 
može se razabrati da su Hrvati i u Boki kotorskoj starosjedilački i dominirajući 
narodnosni element, iako prema Srbima zbog pravoslavlja iskazuje posebne 
simpatije i interes, pa više puta ističe njihove kontakte s Moskvom i Rusijom. 
Osim Hrvata i Srba Tolstoj kao stanovnike Boke kotorske spominje još i Crno- 
gorce (kaže da sami sebe tako zovu) blizu Kotora i Perasta. Oni su kršćanske 
vjere, govore slavenskim jezikom, i nema ih malo. Nikomu nisu podložni, a 
katkada se bore protiv Turaka, karkada protiv Mletčana (1992: 118). 

Tolstoj je u Perastu boravio više dana. Odsjeo je kod kapetana Vicka (Vi- 
čenca) Bujevića. Na Bujevićevu brodu radio je kao pisar Julije Balović (Šimun- 
ković 2004: 32). Balović je 1693. napisao pomorski priručnik (Luetić 1954; 
Šimunković 2004) u kojem svoj materinski jezik na talijanskom zove »Slavo« 
i »Slavo-Ilirico« (Šimunković 2004: 26, 84). U rječničkom dijelu toga priruč- 
nika talijanski etnonim Savo Balović prevodi na hrvatski etnonimom Hrvat. 
Korelaciju Sfevo — Hrvat uspostavlja zato što su Mletčani dalmatinske Hrvate 
redovito zvali Slavenima (Sclavo, Selavus, Sclavonus, Sclavone > Scbiavo, 
Scbiavon, Schiavone), a oni sami sebe, čemu su svjedoci i Tolstoj i Balović, 
izvorno Hrvatima (Čoralić 2001: 30, 75, o malobrojnoj srpskoj zajednici u 
Veneciji usp. Čoralić 2011). Budući da su Talijani Hrvate i inače najčešće zvali 
Slavenima, Bartol Kašić u svojem rukopisnom rječniku s kraja 16, stoljeća na- 
ruknice Hrvat i brvatski na talijanski ne prevodi samo sa Croato, već i sa Scla- 
vone (Kašić 1999: 123). Kristo Mažarović (ili Mazarović), koji je također bio 
iz Perasta, izdao je 1712. u Mletcima treće izdanje knjige Cviet od kriposti..., 
koja je većim dijelom nastala kao prijevod, u »jezik ilirički aliti slovinski«, Na 
kraju te knjige otisnute bosančicom nalazi se kataloški naslov u kojem se ime 
Hrvati prevodi mletačkim etnonimom izvedenim od S(c)lavi: »Broj knjig ,her- 
vatskih* u Butigi Bartola Okki knjigara na rivi od ,Harvatov“ (dei Schiavoni)« 
(Kukuljević 1860: 12, usp. daljnje slične primjere u: Mandić 1973: 276-277). 
Iz te se knjige može dakle iščitati da Hrvati svoj jezik zovu ilirski i slovinski. 
U dvojezičnom proglasu o zemljišnim knjigama i naplati poreza za mletačku 
Dalmaciju i Albaniju (tj. Boku kotorsku) od 17. kolovoza 1750. kaže se da se 
proglas obznanjuje u svakome selu spomenutih država, a osim na talijanskom 
da se izdaje paralelno i na ilirskom (Z7/irico), kako se nitko ne bi mogao iz- 
govoriti nerazumijevanjem talijanskoga. U paralelnom tekstu na ilirskom taj 
se jezik ne zove žlirskim, već brvatskim (barvacki yexik). (Burić-Šarić Šušak 
2013: 11). 

Kotorski vlastelin Maro Dragović u svojoj posveti Bartulu Kašiću, koja je 
otisnuta u Kašićevoj knjizi Pjesni dubovne od pohvala Božijeh 1617. godine 

nai u Rimu, kao vlastite identitetske odrednice rabi dalmatinsko i hrvatsko ime. 
da Za nj je dalmatinstvo uža identiterska odrednica, a hrvatstvo šira. U svojem 
:ne panslavenskom zanosu hrvatskim imenom obuhvaća Slavene sve do »mora 
aju ledena« pa u odnosu na Kašića kaže: »Kada s“ navijestio 1 pjesnieh svud gl4s 
ma zvoj, / Naši Dalmatini i vas rod Harvacki, / Daržat će u cini pjevanja glas rajski; 
ući / Od našega mora do mora ledena / Živit od govora dika će plemena« (Stojko- 
me vić 1919: 220). S obzirom na takvu ukorijenjenost hrvatskoga imena u Boki 
m. kotorskoj nije iznenađujuće da Andrija Kačić-Miošić o njoj 1756. pjeva ovako: 
10- »Ej Kotore, gnizdo sokolovo / na visokoj grani savijeno, / di se legu zmaji i so- 
ske koli, / koji caru puno dodijaše! // Svijeno je na jeli zelenoj / ter pokriva Buku 
ia od Kotora, / kojano je dika od Rvata /i virežko srce od junika...« (Kačić Miošić 
(1756) 1942: 51). Navedeni primjeri pokazuju da je P. A. Tolstoj starosjedi- 
Vi- lačko katoličko pučanstvo u Boki kotorskoj nazivao Hrvatima zato što je na 
ine licu mjesta čuo da se ono tako zove. Samoidentifikacija njegovih spisatelja 
54; pije u istoj mjeri jednoznačna jer se oni u pisanim vrelima često služe samo 
vO« slovinskim i ilirskim imenom, za koja je znanost poslije utvrdila da mogu biti 
uč- i višeznačna. 
at. Takva je uporaba brvatskoga, slovinskoga i ilirskoga imena potvrđena 
ate i drugdje na hrvatskom prostoru, uz moguće varijacije u učestalosti jednoga 
vo, od naziva iz sinonimnoga niza. Primjerice, Jakov Mikalja, prvi dubrovački Iek- 
vić, sikograf, u svojem rječniku Blago jezika slovinskoga (1649.) na hrvatskom 
iu svoj jezik zove jezik slovinski, a na latinskom /ingwa illyrica. Da ta imena 
zali značenjski korespondiraju s hrvatskim imenom, pokazuje Mikaljin prijevod 
na- natuknica Hervat i Hervatska zemglja. One mu znače ne samo Croata i Cro- 
tae atia, već i IHlyricus i Iilyricum. Za razliku od toga, za pojmove Serbljin i ser- 
bio bska zemglja Mikalja kaže da znače Servianus i Seruta/Rasia. Joakim Stulić, 
bs autor najvećega hrvatskog dopreporodnog leksikografskog djela, u rječniku, 
Na u kojem je hrvatski polazišni jezik, u naslovu taj jezik rakođer zove sfovin- 
me skim, a ilirskim ga zove u naslovima rječnika u kojima su polazišni talijanski 
1ET- i latinski: Rjecsosloxje slovinsko-iraliansko-latinsko (1806.), Lexicon Latino- 
ni)« Italico-Ilyricum (1801.), Vocabolario italiano-illirico-latino (1810). Među- 


tim, u suglasju s Mikaljom Stulić pridjev i/lirico prevodi ne samo sa slovinski, 
nego i kao »hrovatski, horvatski, hrvatski« (1810: 751), a imenicu I/lyricus 


*ku prevodi sa Slovinac i Hrvat (i inačicama tih imena s fonološkim varijacijama). 
. se Za tal. »fatto di costumi illirici« navodi da se na »ilirskom« odnosno »slovin- 
om skom« kaže »pohfirvatjen« (1810: 732). U Lexiconu Latinodtalico-Hlyricum 
iz piše: »Zilyrice, in illirico, slovinski, hrvatski, hrovarski, horvatski« (1801: 674). 
taj Srulićev suvremenik iz Dubrovnika Marko Bruerović (Marc Bručre Desri- 
šak vaux, oko 1770. — 25. 11. 1823.), u svezi s dubrovačkim pomodsrvom u 18. 

i početkom 19. stoljeća da od »čupe« (služavke) »do najponosne vladike«, i 
vje od »pivnice« do dubrovačkih senatora (»glasovita Pregata«) »stidi se svak je- 


ine zik slovinski čisto govorit«, kritizira da svatko »Slavne bi se slatko harvatske 

odreko starine« (Počić 1852: 55-58)? Takvi primjeri pokazuju da je hrvatsko 
ime u Dubrovniku bilo prihvaćeno, iako nije bilo primarno ime, kao jedno 
od imena etničke zajednice za koju su Dubrovčani smarrali da joj pripadaju. 
Dubrovnik se time nije razlikovao od drugih hrvatskih priobalnih gradova. 
Primjerice, splitski vlastelin Petar Marki izdao je 1704. u prijevodu u »slovinski 
yezik« knjigu Misli karstianske za suaki dan od miseza isusovca Dominiquea 
Bouhoursa i namijenio ju »stariscinam, kanonikom i popovom suima Splitske 
Crikve Metropolitane i Parvostolne od Dalmatić i suee zemglic Harvatske«. 

Dakle, iako Marki, Bruerović ni Stulić glotonim brvatski ne rabe, barem 
ne kao primarni naziv, Bruerović uporabu slovinskoga jezika smatra pitanjem 
brvatske starine, Marki ju vezuje uz svu zemlju Hrvatsku, a Stulić brvatsko 
ime određuje kao istovrijednicu slovinskoga imena, unatoč tomu što je u nje- 
govo doba hrvatsko ime primarno bilo vezano uz ozemlje političke Hrvatske 
čije se središte više nije nalazilo u Dalmaciji, nego na sjeveru, na kajkavskom 
području. Filip Grabovac iz Vrlike ide korak dalje re objedinjuje sva tri ključna 
brvatska samoidentifikacijska naziva iz latinske i slavenske tradicije tako što 
svoju knjigu iz 1747. naslovljuje Cvit razgovora, naroda i jezika iliričkoga 
aliti arvackoga i u njoj utvrđuje da je »narod ilirički, slovinjski i arvacki« »je- 
dan sve jezik premda su tri imena« (338). Sve to pokazuje da hrvatsko ime u 
19. stoljeću nije slučajno niti bez povijesnoga utemeljenja postalo zajednič- 
kim i primarnim imenom svih dionika hrvatske etnogeneze, no ito da je nje- 
govu ulogu mogao ispuniti i neki drugi naziv iz sinonimnoga niza. 

Na kraju ovoga teksta treba se vratiti na početak i upitati se zašto Tolstoj 
Hrvate od Pelješca do Perasta ne zove //irima, Slovincima ili Dalmatincima. 
Njemu su ta imena koja su rabili hrvatski pisci zasigurno bila poznata, no nije 
ih smatrao etničkim imenima i znao je da označuju jednu narodnosno-etničku 
cjelinu, a ne više njih. Vjerojatno je smatrao da bi u njegovim zapisima bilo 
zbunjujuće kad bi reproducirao sve samoidentifikacijske nazive hrvatske inte- 
ligencije koja ih je rabila pod utjecajem civilizacijskoga okružja Zapadne Euro- 
pe i vlastitih tradicija, ili kad bi usvajao romantičarske panslavenske poglede 
i pripadajuću nomenklaturu hrvatskih autora u kojima se »njihov« narod pro- 
stire sve do Rusije, a čemu je zapravo glavni cilj bio prikazati njima samima da 
su veći i važniji neko što su u stvarnosti bili. Tolstoj je stoga ostao pri imenu 
Hrvat, onako kako je čuo da ga rabi puk od Pelješca do Perasta. 


2 Bruerović je kao sin francuskoga konzula odrastao u Dubrovniku i poslije i sam postao fran 
cuskim diplomatom. On se u Dubrovniku razvio u pjesnika koji je pisao na više jezika, među 
ostalim i na hrvatskom jeziku dubrovačke književnojezične stilizacije. 

